CELEX: 62019CA0445
Language: mt
Date: 2020-11-24 00:00:00
Title: Kawża C-445/19: Sentenza tal-Qorti tal-Ġustizzja (Awla Manja) tal-24 ta’ Novembru 2020 (talba għal deċiżjoni preliminari tal-Østre Landsret – Id-Danimarka) – Viasat Broadcasting UK Ltd vs TV2/Danmark A/S, Ir-Renju tad-Danimarka (Rinviju għal deċiżjoni preliminari – Għajnuna mill-Istat – Kumpannija pubblika tax-xandir – Artikolu 106(2) TFUE – Servizzi ta’ interess ekonomiku ġenerali – Għajnuna kompatibbli mas-Suq Intern – Artikolu 108(3) TFUE – Notifika – Assenza – Obbligu, għall-benefiċjarja, li tħallas l-interessi marbutin mal-perijodu tal-illegalità ta’ din l-għajnuna – Kalkolu tal-interessi – Ammonti li għandhom jitqiesu)

1.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/15
            
         
      Sentenza tal-Qorti tal-Ġustizzja (Awla Manja) tal-24 ta’ Novembru 2020 (talba għal deċiżjoni preliminari tal-Østre Landsret – Id-Danimarka) – Viasat Broadcasting UK Ltd vs TV2/Danmark A/S, Ir-Renju tad-Danimarka
      (Kawża C-445/19) (1)
      
      (Rinviju għal deċiżjoni preliminari - Għajnuna mill-Istat - Kumpannija pubblika tax-xandir - Artikolu 106(2) TFUE - Servizzi ta’ interess ekonomiku ġenerali - Għajnuna kompatibbli mas-Suq Intern - Artikolu 108(3) TFUE - Notifika - Assenza - Obbligu, għall-benefiċjarja, li tħallas l-interessi marbutin mal-perijodu tal-illegalità ta’ din l-għajnuna - Kalkolu tal-interessi - Ammonti li għandhom jitqiesu)
      (2021/C 35/19)
      Lingwa tal-kawża: id-Daniż
      
         Qorti tar-rinviju
      
      Østre Landsret
      
         Partijiet fil-kawża prinċipali
      
      
         Rikorrent: Viasat Broadcasting UK Ltd
      
         Konvenuti: TV2/Danmark A/S, Ir-Renju tad-Danimarka
      
         Dispożittiv
      
      
                  1)
               
               
                  L-Artikolu 108(3) TFUE għandu jiġi interpretat fis-sens li l-obbligu, impost fuq il-qrati nazzjonali, li jikkundannaw lill-benefiċjarja ta’ għajnuna mill-Istat implimentata bi ksur ta’ din id-dispożizzjoni għall-ħlas ta’ interessi marbutin mal-perijodu ta’ illegalità ta’ din l-għajnuna japplika wkoll meta, permezz tad-deċiżjoni finali tagħha, il-Kummissjoni tikkonkludi li din tal-aħħar hija kompatibbli mas-suq intern, skont l-Artikolu 106(2) TFUE.
               
            
                  2)
               
               
                  L-Artikolu 108(3) TFUE għandu jiġi interpretat fis-sens li l-obbligu, impost fuq il-qrati nazzjonali, li jikkundannaw lill-benefiċjarja ta’ għajnuna mill-Istat, implimentata bi ksur ta’ din id-dispożizzjoni, għall-ħlas tal-interessi għall-perijodu ta’ illegalità ta’ din l-għajnuna japplika wkoll għall-għajnuna li din il-benefiċjarja ttrasferixxiet lil impriżi marbuta magħha u għal dik li tħallset lilha minn impriża kkontrollata mill-Istat.
               
            
         (1)  ĠU C 270, 12.8.2019.